Ρασάντ Σαντίγκοφ

Ο Ρασάντ Σαντίγκοφ (αζερικά: Rəşad Sadıqov) (γενν. στις 16 Ιουνίου 1982) είναι Αζέρος πρώην επαγγελματίας ποδοσφαιριστής, ο οποίος αγωνιζόταν ως κεντρικός αμυντικός και νυν προπονητής ποδοσφαίρου. Είναι ο τωρινός προπονητής της Ζίρα ΦΚ.

Ο Σαντίγκοφ είναι ο παίκτης με τις περισσότερες συμμετοχές στην ιστορία της εθνικής ομάδας του Αζερμπαϊτζάν με 111 αγώνες, ήταν αρχηγός της ομάδας από το 2004 και αναγνωρίζεται ευρέως ως ένας από τους σημαντικότερους παίκτες στην ιστορία του ανεξάρτητου Αζερμπαϊτζάν, καθώς κέρδισε τον τίτλο του εθνικού πρωταθλήματος έξι φορές και επιλέχθηκε ως ποδοσφαιριστής της χρονιάς έξι φορές. Έπαιξε στο ΟΥΕΦΑ Γιουρόπα Λιγκ και στο ΟΥΕΦΑ Τσάμπιονς Λιγκ με την Καραμπάγ ΦΚ.

Πρώιμη ζωή 
Ο Σαντίγκοφ άρχισε να παίζει ποδόσφαιρο κατά τη διάρκεια των σχολικών του χρόνων στη Σχολή Αθλημάτων Νεολαίας, υπό την ηγεσία του Βαγκίφ Πασάγιεφ, σε ηλικία 10 ετών Πέρασε επίσης χρόνο παίζοντας ποδόσφαιρο για τους συλλόγους Σαρούρ, την ομάδα της Πολεμικής Αεροπορίας και την Ρεάλ Μπακού, όλες με έδρα στο Μπακού.

Σταδιοδρομία ως ποδοσφαιριστής 

Το 2000, ο Σαντίγκοφ υπέγραψε το πρώτο του επαγγελματικό συμβόλαιο με την Τουράν Τοβούζ, αλλά έπαιξε μόνο εννέα παιχνίδια. Εκείνη την εποχή, έπαιξε επίσης για την Εθνική Αζερμπαϊτζάν U21. Στο τέλος της σεζόν 2000-01, ο Σαντίγκοφ μεταγράφηκε στην Νεφτσί Μπακού ΠΦΚ.

Το 2002, ο Σαντίγκοφ έπαιξε για τη Φουλάντ ΦΚ στο Πρωτάθλημα Ιράν. Μετά την επιστροφή του στη Νεφτσί Μπακού, ο Σαντίγκοφ κέρδισε το πρωτάθλημα και το κύπελλο Αζερμπαϊτζάν και κατάφερε να περάσει με την ομάδα τον πρώτο προκριματικό γύρο του Τσάμπιονς Λιγκ. Έπαιξε 8 παιχνίδια σε ευρωπαϊκά κύπελλα για τη Νεφτσί Μπακού (δύο στο προκριματικό γύρο του Γιουρόπα Λιγκ κατά τη σεζόν 2001-02, δύο στους προκριματικούς γύρους τους Τσάμπιονς Λιγκ τη σεζόν 2004-2005 και τέσσερις αγώνες κατά τη διάρκεια της σεζόν 2005-06 στην ίδια διοργάνωση).

Μετακινήθηκε στην Τουρκία για να παίξει για την Κάισερισπορ για τη σεζόν 2005-06. Στάλθηκε με δανεισμό πίσω στη Νεφτσί Μπακού τον Ιανουάριο του 2006. Έπαιξε μία φορά στην αρχή της σεζόν 2006-07, αλλά σχεδίασε να επιστρέψει ξανά με στη Νεφτσί Μπακού. Ο Σαντίγκοφ δεν είχε παρατηρήσει ότι η Ομοσπονδία Ποδοσφαιρικών Ενώσεων Αζερμπαϊτζάν είχε αλλάξει την προθεσμία της μεταγραφικής περιόδου, οπότε έπαιξε καλαθοσφαίριση για να διατηρήσει τη φυσική του κατάσταση.

Στις 23 Ιανουαρίου 2009, ο Σαντίγκοφ επέστρεψε στην Σούπερ Λιγκ Τουρκίας για να αγωνιστεί με την Κοτζάελισπορ με εξάμηνο συμβόλαιο, μετά την απομάκρυνσή του από την Νεφτσί Μπακού από τον προπονητή Χανς-Γιούργκεν Γκέντε τον Δεκέμβριο του 2008. Ο Σαντίγκοφ έκανε το ντεμπούτο του για τον Κοτζάελισπορ στη νίκη με 4-0 επί της Χατσέτεπε ΣΚ στις 25 Ιανουαρίου 2009.

Τον Ιούλιο του 2009, ο Σαντίγκοφ επέστρεψε για λίγο στην Καραμπάγ ΦΚ για να τη βοηθήσει στο ΟΥΕΦΑ Γιουρόπα Λιγκ 2009–10 και σημείωσε ένα υπέροχο γκολ εναντίον της Ρόσενμποργκ ΜΚ. Σκόραρε επίσης εναντίον της ΦΚ Χόνκα μετά από ένα ισχυρό ελεύθερο λάκτισμα. Ως αποτέλεσμα, υπέγραψε συμβόλαιο ενός έτους με την Καραμπάγ, μετά την εντυπωσιακή απόδοση του συλλόγου στο ΟΥΕΦΑ Γιουρόπα Λιγκ.

Τον Αύγουστο του 2010, υπέγραψε συμβόλαιο 2 ετών με την Εσκίσεχιρσπορ της Σούπερ Λιγκ Τουρκίας. Ωστόσο, μετά από μια σειρά από τραυματισμούς, απέτυχε να κερδίσει θέση βασικού στην αμυντική γραμμή της Εσκίσεχιρσπορ, γεγονός που τον ανάγκασε να αναζητήσει ένα νέο σύλλογο.

Αφού συνδέθηκε σε μεγάλο βαθμό με την επιστροφή στη Καραμπάγ ΦΚ, ο Σαντίγκοφ εντάχθηκε στην Καραμπάγ στις 11 Φεβρουαρίου 2011. Βοήθησε την ομάδα του να προκριθεί στο ΟΥΕΦΑ Γιουρόπα Λιγκ και το ΟΥΕΦΑ Τσάμπιονς Λιγκ. Έπαιξε 5 φορές σε αγώνες φάσεις ομίλων του ΟΥΕΦΑ Γιουρόπα Λιγκ 2009-10 και μία φορά σε φάση ομίλων του ΟΥΕΦΑ Τσάμπιονς Λιγκ.

Στις 21 Ιουνίου 2020, ο Σαντίγκοφ ανακοίνωσε την αποχώρησή του από το ποδόσφαιρο.

Εθνική ομάδα 
Ο Σαντίγκοφ έκανε το ντεμπούτο του με την Εθνική Αζερμπαϊτζάν εναντίον της Σουηδίας στις 6 Οκτωβρίου 2001, κατά τη διάρκεια των προκριματικών για το Παγκόσμιο Κύπελλο του 2002. Ο Σαντίγκοφ ήταν υπαρχηγός του Αζερμπαϊτζάν, υπό τον προπονητή Κάρλος Αλμπέρτο Τόρες, αναπληρώνοντας σε περίπτωση απουσίας του μόνιμου αργηγού Γκουρμπάν Γκουρμπάνοφ, αλλά μετά την αποχώρηση του Γκουρμπάνοφ από το ποδόσφαιρο, ο Σαντίγκοφ ορίστηκε ως μόνιμος αρχηγός τον Μάρτιο του 2004. Ο Σαντίγκοφ είναι ο παίκτης με τις περισσότερες διεθνείς συμμετοχές όλων των εποχών του Αζερμπαϊτζάν.

Σταδιοδρομία ως προπονητής 
Στις 13 Δεκεμβρίου 2017, ο Σαντίγκοφ προσλήφθηκε ως προπονητής της Εθνικής Αζερμπαϊτζάν U21.

Στις 17 Ιουλίου 2020, ο Σαντίγκοφ ανακοινώθηκε ως νέος προπονητής της Ζίρα ΦΚ, με τριετές συμβόλαιο.

Προσωπική ζωή 
Το 2006, λόγω της αποτυχίας εγγραφής πριν από προθεσμία λήξης για τη Νεφτσί Μπακού, ο Σαντίγκοφ έπαιξε καλαθοσφαίριση με τον τοπικό σύλλογο ΜΚ ΝΤΝ.

Ο Σαντίγκοφ ήταν ένας από τους αγαπημένους παίκτες μεταξύ των υποστηρικτών της Κοτζάελισπορ και του είχει δωθεί το ψευδώνυμο «Εξολοθρευτής» από τα τοπικά ΜΜΕ. Εμφανίστηκε επίσης ως ένα από τα επίσημα πρόσωπα για την καμπάνια προώθησης του Πρωταθλήματος Αζερμπαϊτζάν το 2010.

Στατιστικά σταδιοδρομίας

Συλλογικές

Διεθνή

Διακρίσεις 

 Νεφτσί Μπακού

 Πρωτάθλημα Αζερμπαϊτζάν: (2) 2003-04, 2004-05
 Κύπελλο Αζερμπαϊτζάν : (2) 2001-02, 2003-04

 Κάισερισπορ

 Κύπελλο Ιντερτότο ΟΥΕΦΑ: (1) 2006

 Καραμπάγ

 Πρωτάθλημα Αζερμπαϊτζάν: (7) 2013-14, 2014-15, 2015-16, 2016-17, 2017-18, 2018-19, 2019-20
 Κύπελλο Αζερμπαϊτζάν: (3) 2014-15, 2015-16, 2016-17

Ατομικές 

 Αζέρος Ποδοσφαιριστής της Χρονιάς (6): 2004, 2005, 2010, 2013, 2016, 2017

Παραπομπές

Εξωτερικοί σύνδεσμοι 

 Προφίλ στην Καραμπάγ ΦΚ
    
    
 Προφίλ στο Transfermarkt.com 

Αζέροι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αζερμπαϊτζάν U18
Ποδοσφαιριστές Εθνικής Αζερμπαϊτζάν Κ21
Ποδοσφαιριστές Εθνικής Αζερμπαϊτζάν
FIFA Century Club
Ποδοσφαιριστές Τουράν Τοβούζ
Ποδοσφαιριστές Πρέμιερ Λιγκ Αζερμπαϊτζάν
Ποδοσφαιριστές Νεφτσί Μπακού ΠΦΚ
Ποδοσφαιριστές Φουλάντ ΦΚ
Ποδοσφαιριστές Προ Λιγκ Ιράν
Αζέροι ποδοσφαιριστές στο εξωτερικό
Ποδοσφαιριστές Κάισερισπορ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία
Ποδοσφαιριστές Κοτζάελισπορ
Ποδοσφαιριστές Καραμπάγ ΦΚ
Ποδοσφαιριστές Εσκισεχίρσπορ
Αζέροι προπονητές ποδοσφαίρου